**Základná škola Ostrov 131**

PSČ: 922 01 Ostrov

Tel.: 033/5583089

e-mail: zs.ostrov@zoznam.sk

 zs@obecostrov.sk

**História školy:** Počiatky jej vzniku siahajú k roku 1890. Písomná zmienka sa o jej vzniku nezachovala, pretože kronika v čase fronty zhorela a potom sa žiadna neviedla. Prvé písomné zmienky sú o nej vedené až v roku 1945/46, keď obcou prechádzal front. Dochádzka do školy bola v tom čase slabá, pretože školopovinné deti museli pomáhať pri poľnohospodárskych prácach... Vyučovať sa začalo až po 6. triedu, ktorá bola v roku 1946/47 zrušená a učilo sa po 5. ročník.

**Dnešok:** Základná škola je presťahovaná do bývalej budovy materskej školy, ktorá je moderná, má vytvorené dostatočné množstvo priestorov potrebných na výchovno - vyučovací proces s dostatočným technologickým vybavením. Je to dvojtriedna škola rodinného typu, ktorá zabezpečuje celodennú starostlivosť o žiakov. Školský vzdelávací program je zameraný na primárne vzdelávanie žiakov vo veku od 6 do 10 rokov. Škola preferuje výchovu k zdravému životnému štýlu, rozvoj komunikačných schopností, tvorivé myslenie, regionálnu výchovu, samostatnosť a telesnú zdatnosť. Od 1. ročníka sa vyučuje cudzí jazyk – angličtina. Venujeme sa dopravnej výchove, učíme deti chrániť prírodu, zabezpečujeme plavecký výcvik , prostredníctvom exkurzií poznávať históriu okolia obce a okresu, navštevujeme planetárium. Všetci žiaci sa zapájajú do krúžkovej činnosti školy. Úspešne sa zapájame aj do rôznych súťaží- športové, literárne, výtvarné a matematické. Cieľom našej školy je vychovať všestranne vzdelaného žiaka, ktorý po ukončení primárneho vzdelávania úspešne absolvuje druhý stupeň vzdelávania na plno organizovanej škole.

**Personálne obsadenie školy:**

Mgr. Helena Svetlíková riaditeľka, triedna učiteľka

PaedDr. Slávka Chlapíková triedna učiteľka, uč. cudzieho jazyka, informatiky

Mgr. Ivan Gábor učiteľ náboženskej výchovy

Zuzana Bartkova vychovávateľka

Vladimíra Svetlíková školníčka